ബസേലിയോസ് മാര്ത്തോമ മാത്യൂസ് തൃതീയന് ബാവക്ക് കോലഞ്ചേരിയില് സ്വീകരണം കോലഞ്ചേരി: പൗരസ്ത്യ കാതോലിക്കയും മലങ്കര മെത്രാപ്പോലീത്തയുമായ ബസേലിയോസ് മാര്ത്തോമ മാത്യൂസ് തൃതീയന് ബാവക്ക് കണ്ടനാട് ഭദ്രാസന കേന്ദ്രമായ കോലഞ്ചേരി പ്രസാദം സെന്ററില് സ്വീകരണം നല്കി. സമ്മേളനം ആരോഗ്യ വകുപ്പ് മന്ത്രി വീണാ ജോര്ജ് ഉദ്ഘാടനം ചെയ്തു. പാല രൂപത സഹായമെത്രാന് മാര് ജേക്കബ് മുരിക്കന് അദ്ധ്യക്ഷനായി. മെത്രാപ്പോലീത്തമാരായ ഡോ. യൂഹാനോന് മാര് പോളികാര്പ്പോസ്, ഡോ.യൂഹാനോന് മാര് ദിയസ്കോറസ്, ഡോ. സഖറിയ മാര് അപ്രേം, സഭാ വൈദിക ട്രസ്റ്റി ഫാ. ഡോ.എം.ഒ.ജോണ്, ഡോ. എബ്രഹാം ജോണ് കോനാട്ട്, ഭദ്രാസന സെക്രട്ടറി ഫാ.സി.എം.കുരിയാക്കോസ്, അസോസിയേഷന് സെക്രട്ടറി അഡ്വ. ബിജു ഉമ്മന്, അഡ്വ. എസ്.ശ്രീകുമാര്, ഫാ. ജോസ് തോമസ് തുടങ്ങിയവര് സംസാരിച്ചു. ബെന്നി ബെഹനാന് എം.പി, എം.എല്.എ.മാരായ അഡ്വ. പി.വി. ശ്രീനിജിന്, അനൂപ് ജേക്കബ്, മോന്സ് ജോസഫ്, മാത്യു കുഴല്നാടന്, പൂതൃക്ക പഞ്ചായത്ത് പ്രസിഡന്റ് ടി.പി. വര്ഗീസ്, പഞ്ചായത്തംഗം സംഗീത ഷൈന് എന്നിവരും ചടങ്ങില് സംബന്ധിച്ചു.